এ বিষয়ে উপজেলা শিক্ষক সমিতির সভাপতি সুলতান আহমেদের সাথে আলাপ করা হলে তিনি সকল অভিযোগ অস্বীকার করে বলেন, আমরা কোন বিদ্যালয়কে বই নির্ধারণ করে দিইনা। সিলেবাস ও প্রশ্নপত্র পুথিপত্র প্রকাশনী তৈরী করে দেয়না বলেও তিনি জানান। এ বিষয়ে পুথিপত্র প্রকাশনীর কুমিল্লা অফিসে টেলিফোনে যোগাযোগ করা হলে অফিস একাউন্ট মনির জানান, তাদের প্রকাশনীর বই কোম্পানীগঞ্জের সকল বেসরকারী মাধ্যমিক বিদ্যালয়ে পড়ানো হচ্ছে সত্য। কিন্তু এ জন্য তারা কাউকে কোন টাকা পয়সা দেননি। সরকারীভাবে সকল বই দেয়ার পরও এ সকল নি¤œমানের বই বিদ্যালয় গুলোতে পাঠ্যসূচীতে অর্ন্তভূক্ত করা যুক্তিযুক্ত কিনা জানতে চাইলে উপজেলা মাধ্যমিক শিক্ষা অফিসার সুব্রত রায় জানান, সরকার অনুমোদিত বইয়ের বাইরে বিদ্যালয়ের পাঠ্যসূচীতে অন্যকোন বই নির্ধারণ করে পড়ানো যাবেনা। পুথিপত্র প্রকাশনীর বই বিদ্যালয় গুলোতে পড়াচ্ছে কিনা বা ছাত্রছাত্রীদেরকে কিনতে বাধ্য করা হচ্ছে কিনা তা তিনি জানেননা বলে জানান।